Í dag fara ikki færri enn 395 føroyingar við Atlantic Airways beinleiðis úr Føroyum til Týsklands á Teen-Street legu í Suður-Týska býnum Offenburg. Av hesum eru 249 tannáringar frá 13–17 ár, og 130 vaksin, sum skula hjálpa til á ymiskum arbeiðsøkjum. Leiðslan fyri Teen-Street hevur sent út eitt tíðindaskriv, har boðað verður frá, at foreldur, samkomuleiðarar, vinfólk ella kenningar eru vælkomin at vitja á Teen-Street. Vitjunartíðin er hvønn dag frá kl. 08: 30 til 22: 30 Vitjandi gjalda eitt ávíst gjald, sum liggur millum 70,00 og 150,00 krónur, treytað av nær á degnum ein vitjar. Tá er døgurði og nátturði íroknað, og vitjandi eru vælkomin at vera við til øll felagstiltøk uttan meirkostna. Møguleiki er at parkera bilin tætt við Teen-Street økið. Trygdin á Teen-Street er í hásæti. Foreldur og onnur spyrja um hvussu tað er við trygdini við atliti til yvirgangsatsóknirnar í Europa í seinastuni. Til hetta sigur leiðslan í Teen-Street, at eitt trygdartoymið er knýtt til leguna, sum tekur sær av trygdini burturav. Tað er ein væl útbúgvin trygdarløgreglumaður, sum hevur leiðsluna um hendi, sum eisini samstarvar við myndugleikarnar og løgregluna í býnum. Legan endar týsdagin 01. august, og flogið verður við tveimum flogførum beinleiðis til Føroyar týsdagin 01. august ávíkavist kl. 06: 50 og kl. 14: 20 Flogtíðin er 3 tímar. Upplýsingar um addressuna hjá Teen-Street er at síggja á OM. FO. Um ein ynskir at koma í samband við Teen-Street er ein vælkomin at ringja til Elisabeth Christiansen, tlf: 224010-Margareth Djurhuus, tlf: 548104-Randi Hansen, tlf: 581224 ella Símun Jóanesarson Hansen, tlf: 734040 Eisini ber til at fara inn á heimasíðuna: teenstreet. fo Sum haldari fart tú atgongd til alt tilfar í blaðinum á netinum, umframt tíðindi. Trýst á "Tekna hald" og skráset teg